Barry Ferguson

Barry Ferguson (født 2. februar 1978 i Hamilton, South Lanarkshire i Skottland) er en skotsk fotballtrener og tidligere fotballspiller. 

Ferguson startet sin karriere i Rangers i 1994, og han spilte i denne klubben fram til august 2003 da han gikk til Blackburn Rovers for £7 500 000. I januar 2005 ble han solgt tilbake til Rangers for £4 500 000. Siden starten på 2005/06-sesongen har han vært kaptein for Rangers. 

Ferguson er utnevnt til medlem av Order of the British Empire.

Landslagsspill 
Ferguson debuterte på landslaget 20 år gammel mot  den 5. september 1998. Men en skade forhindret at han startet i flere kamper. Han fikk faktisk ikke flere landskamper før nesten et år senere, i en 2-1 seier mot  den 4. september 1999.

Ferguson har vært landslagskaptein for Skottland hele 27 ganger. Han ledet laget til et av de beste resultatene i moderne fotballhistorie, da de slo de tidligere verdensmestrene   1-0 på Parc des Princes i Paris den 12. september 2007. Dette kompletterte en dobbel av 1-0 seire mot franskmennene i løpet av kvalifiseringskampene i Fotball-EM 2008. 

Ferguson og landslagskollega keeper Allan McGregor gikk sammen på fylla før en landskamp mot Island den 1. april 2009. Derfor ble begge to vraket fra startoppstillingen, og plassert på benken. Der ble de to filmet da de signaliserte v-tegnet for åpne tv-kamera. Dette resulterte i at det skotske fotballforbundet den 3. april bestemte seg for å stenge ute begge spillerne fra videre landslagsspill for livstid.

Landslagsmål

Meritter 

 45 A-landskamper/3 mål (Pr. 3. april 2009). 

Rangers
 Scottish Premier League: 1999, 2000, 2003, 2005, 2009
 Scottish Cup: 2000, 2002, 2003, 2008, 2009
 Scottish League Cup: 1999, 2002, 2003, 2005, 2008

Referanser

Eksterne lenker 
 
  Barry Ferguson's profile and stats

Skotske fotballspillere
Skotske fotballtrenere
Fotballspillere for Rangers FC
Fotballspillere for Blackburn Rovers FC
Fotballspillere for Birmingham City FC
Fotballspillere for Blackpool FC
Fotballspillere for Fleetwood Town FC
Fotballspillere for Clyde FC
Fotballtrenere for Blackpool FC
Fotballtrenere for Clyde FC
Fotballtrenere for Kelty Hearts FC
Order of the British Empire (MBE)
Personer fra Hamilton